钦定古今图书集成/明伦汇编/官常典/第301卷 > 滕毅
## 钦定古今图书集成/明伦汇编/官常典/第301卷 > 滕毅

按《明外史陈修传》：“滕毅，字仲弘。太祖征吴，以儒士见，
留徐达幕下。寻除起居注，命与杨训文集古无道之
君，若桀、纣、秦始皇、隋炀帝行事以进。曰：‘吾欲观丧乱
之由，以为炯戒耳’。毅与宋濂等日侍左右，甚见宠遇。
吴元年，出为湖广按察使，寻召还，擢居吏部一月，改
江西行省参政，卒官。”